**Nota informativă**

**privind activitatea de inspectare financiară desfăşurată**

**de către Inspecţia Financiară pe parcursul anului 2017**

Pe parcursul anului 2017, Inspecția Financiară din subordinea Ministerului Finanțelor şi-a desfăşurat activitatea în strictă conformitate cu Programul de activitate, aprobat de Ministerul Finanțelor, elaborat în bază de riscuri, fiind inițiate inspectări financiare și la solicitarea autorităților publice centrale și locale, organelor de drept în cadrul urmăririi penale, sesizărilor cu privire la eventualele încălcări în gestionarea patrimoniului public și finanțelor publice.

În cadrul inspectărilor, o deosebită atenţie a fost acordată respectării de către executorii de buget a cadrului normativ privind utilizarea conformă şi eficientă a mijloacelor financiare şi asigurării integrităţii patrimoniului public.

Pe parcursul anului 2017, au fost efectuate în total 1410 inspectări financiare, dintre care 275 - au constituit inspectări financiare complexe şi  1135 - inspectări financiare tematice.

Din numărul total de inspectări financiare, la instituţiile bugetare au fost efectuate 409 inspectări, la Unitățile Administrativ Teritoriale de nivelul I şi II – 387 inspectări, Întreprinderi de Stat – 73, Întreprinderi Municipale - 100, Societăți pe Acțiuni (cu capital de stat) – 49, la alte entităţi publice – 392 inspectări.

La numărul total de 1410 inspectări efectuate, 516 - au constituit inspectări financiare planificate şi 894 - inspectări financiare neplanificate. Motivul efectuării inspectărilor financiare au fost: 403 - inspectări efectuate în baza de riscuri, 101 - inspectări au fost efectuate la solicitarea autorităților publice centrale, 150 - la solicitarea Ministerului Finanţelor, 532 - la solicitarea organelor de drept, 224 - în baza altor sesizări, petiţii şi rapoarte.

Volumul mijloacelor financiare alocate/inspectate au constituit 14.7 miliarde lei, volumul veniturilor / cheltuielilor şi consumurilor au constituit 41,4 miliarde lei.

Materialele inspectărilor efectuate reflectă multiple lacune şi încălcări ale prevederilor legislaţiei şi ale actelor normative în vigoare. Astfel, la entităţile publice au fost depistate încălcări cu un prejudiciu estimat în sumă totală de 197,3 milioane lei, inclusiv fiind stabilit prejudiciu cauzat statului în mărime de – 112,0 milioane lei, depistate lipsuri – 29,4 milioane lei și cheltuieli nelegitime – 55,9 milioane lei.

Venitul ratat constatat în cadrul inspectărilor efectuate se estimează la 160,6 milioane lei.

Au fost stabilite de asemenea cheltuieli nerecuperate în sumă de 16,5 milioane lei și cheltuieli neregulamentare în sumă de 271,7 milioane lei.

La entităţile private, în rezultatul inspectărilor efectuate la solicitarea organelor de drept, în baza ordonanţelor emise în cadrul desfăşurării urmăririi penale, au fost depistate încălcări estimate în sume băneşti în mărime de 189,2 milioane lei.

Au fost calculate suplimentar la buget 3,5 milioane lei, inclusiv aplicate sancţiuni economice – 1,3 milioane lei, alte plăți – 1,7 milioane lei, calculate dividende/defalcări – 0,5 milioane lei.

În rezultatul acţiunilor întreprinse, inclusiv în cadrul efectuării inspectărilor, la entităţile publice cât şi entităţile în care statul este fondator sau deţine cota-parte a fost asigurată restituirea a 25,0 milioane lei, inclusiv din prejudiciu cauzat – 11,2 milioane lei, lipsuri – 0,7 milioane lei, cheltuieli nelegitime – 7,4 milioane lei, conform materialelor de inspectări financiare efectuate în anii precedenţi – 5,7 milioane lei.

Concomitent în cadrul inspectărilor financiare s-a asigurat încasarea unui venit ratat care a constituit– 2,4 milioane lei.

**Asigurată restituirea prejudiciului (mln. lei)**

11,2

7,4

5,7

2,4

0, 7

**Prejudiciu Lipsuri** **Cheltuieli Conform Venit ratat**

**nelegitime materialelor**

**din anii precedenți**

Din sumele calculate suplimentar la buget, s-au încasat 6,5 milioane lei, inclusiv în anul raportat – 1,2 milioane lei, conform materialelor de inspectări (controale) financiare efectuate în anii precedenţi – 5,3 milioane lei.

Au fost depistate ca neînregistrate valori materiale/nemateriale şi mijloace băneşti, inclusiv surplusuri estimate in suma de 138,6 milioane lei.

Întru acoperirea integrală a pagubei cauzate statului şi tragerea la răspundere a persoanelor vinovate, în perioada raportată au fost remise spre examinare în adresa organelor de drept 353 materiale ale inspectărilor financiare, suma totală a prejudiciului constituind 568,9 milioane lei.

În privința persoanelor cu funcţii de răspundere, în perioada raportată, pentru încălcările constatate în cadrul inspectărilor financiare, au fost adoptate 718 decizii de aplicare a sancţiunilor contravenţionale, suma amenzilor constituind 439,1 mii lei, încasate integral la bugetul de stat.

Inspecţia Financiară monitorizează gestionarea corectă a patrimoniului public și banilor bugetari în cadrul inspectărilor efectuate şi întreprinde acţiunile de rigoare în limitele competenţei acordate, în scopul lichidării încălcărilor constatate, reparării prejudiciului cauzat statului şi tragerii la răspundere a persoanelor vinovate.

**Principale provocări și priorități ale Inspecției Financiare pentru anul 2018:**

**-** aprofundarea proceselor de inspectare financiară pentru asigurarea utilizării economice eficiente a banilor publici;

- îmbunătăţirea comunicării externe pentru a asigura tragerea la răspundere a persoanelor responsabile;

- intensificarea controlului asupra gestionării resurselor financiare, inclusiv externe;

- aprofundarea cunoştinţelor specifice activităţii de inspectare;

- modernizarea procedurilor, practicilor şi metodelor de inspectare financiară;

- consolidarea capacităților analitice ale Inspecției Financiare prin dezvoltarea bazelor de date și instrumentelor de analiză financiară a entităților publice supuse inspectărilor.

**Inspecția Financiară**